
BALDINTZA ADMINISTRATIBO BEREZIEN AGIRIA, PASAIAKO DONIBANE KALEKO 31 ZENBAKIKO LEHEN SOLAIRUKO EZKERREKO ETXEBIZITZA ENKANTE PUBLIKOAREN BIDEZ BESTERENTZEKO.
I. KAPITULUA.-  XEDAPEN OROKORRAK
1. KONTRATUAREN XEDEA.
1.1.Kontratuaren xedea da besterentzea Gipuzkoako Foru Aldundiaren jabetzakoa den Pasaiako Donibane kaleko 31 zenbakiko lehen solairuko ezkerreko etxebizitza, jabari osoan, inolako kargarik eta errentamendurik gabe, kontribuzio eta zerga guztiak egunean dituela, dagozkion eskubide eta osagarri guztiekin.
Higiezina gorputz zehatz gisa saltzen da, egungo egoera juridikoan, hirigintzakoan, fisikoan eta eraikuntzakoan.

1.2. Besterendu nahi den finkaren erregistroko deskripzioa honakoa da:
Deskripzioa: “HIRIKOA: Pasai Donibaneko Donibane kaleko lehengo hogeita bi zenbakiko (gaur egun hogeita hamaika zenbakiko) Iriberri etxearen lehenengo solairuko ezkerreko etxebizitza, eta hiru zenbakiaz adierazitako ganbara. Etxeak lehen hogeita bat eta hogeita bi zenbakiak zeuzkan, eta gaur egun, berriz, hogeita bederatzi eta hogeita hamaika zenbakiak. 
Finka osoaren deskribapena Pasaiako inskripzio honetan dago jasota: 16. inskripzioa, 156. orrialdearen atzealdean, artxiboko 1.087 liburukian, 18. liburuan. Inskripzio horren arabera, finkari EHUNEKO HAMAR OSOKOren partaidetza dagokio. Etxe osoaren orubeak laurehun eta hogeita hamalau metro eta berrogeita zazpi dezimetro karratu ditu.
Eranskina: 3 zenbakiko ganbara-konpartimendua.
Titulua:Titulua: Oinordetza titulua, jaraunspena onartzeko eskritura publikoaren arabera. Eskritura Donostiako Fermin Lizarazu Aramayo notarioaren aurrean egin zen, 2016ko apirilaren 21ean, bere protokoloko 1367 zenbakiaz.
Kargak eta zamak: Kargarik gabe.
Erregistroko inskripzioa: Donostiako 5 zenbakiko Jabetza Erregistroan inskribatuta dago, 1908 liburukian, 242 liburuan, 180 orrian, 11628 zenbakiko finka, 2. Inskripzioa.
Katastroko datuak: Erreferentzia katastrala 879041 eta zenbaki finkoa 83392 C.
Errentamendu/edukitze egoera: errentaririk eta okupatzailerik gabe.
1.3. Higiezinaren ezaugarriak eta egoera.
Etxebizitzak 84 m2-ko azalera erabilgarria du. Forma luzatukoa da, korridore bat du banaketa-ardatz gisa, eta gela guztiak haren ezkerraldean daude. Pasilloko eskuineko horma, bitarteko-horma da 29 zk-ko ateko etxebizitzarekin. Iparraldera eta mendebaldera norabideratua dago.
Etxebizitzari estaldura azpian kokaturiko trasteleku bat dagokio, zehazki, 3 zk-a. Trasteleku horretara eraikuntzaren eskailera-zulotik iristen da. 15 m2 ditu eta teilatuan kokaturiko leiho batengatik aireztatua eta argiztatuta dago. Lurra linoleoarekin forratuta dago eta amankomuneko pasilloaren itxitura egurrezko txapa batekin egina dago.
Etxebizitzaren egoera orokorra eskasa da, eta, beraz, jarduketa integrala egin behar da etxebizitza osoan.
1.4. Hirigintza baldintzak: Etxebizitza Hiri Eremuan sartuta dago. Pasaiako Udal Plangintzako Arau Subsidiarioen Testu Bateginaren "Donibane 01". Zonaren hirigintza-araubide xehatua Pasaiako Hirigune Historikoa Birgaitzeko Plan Berezira lotzen da.

Hirigune historikoa birgaitzeko plan berezi horren arabera, eraikina "P3b maila" gisa tipifikatzen da. “Kanpoko konfigurazioaren ingurumen-babesa". Eraberritzeko obrak eta kontserbatzeko eta sendotzeko jarduketak baimentzen dira, berehalako arazo funtzionalak konpontzeko, bizigarritasuna hobetzeko edo egiturazko segurtasunerako.
Hala ere, lizitatzaileek Pasaiako Udalean egiaztatu behar dute puntu honetan transkribatutako hirigintza-informazioa.

1.5. Eraginkortasun energetikoko egiaztagiria. 
Energia primarioaren kontsumoan lortutako kalifikazio energetikoa F letra da eta CO2 emisioetan E letra.
1.6. Finkaren azterketa. Finka bisitatu nahi dutenek Lurralde Antolaketako Zuzendaritzako Lurzoruaren eta Ondarearen Kudeaketako Zerbitzuarekin harremanetan jarri behar dute:                943-11-24-74 telefonoaren bidez, posta elektronikoko mosa1@gipuzkoa.eus helbidea erabilita edo Lurzoruaren eta Ondarearen Kudeaketako Zerbitzuko bulegoetara agertuta (Julio Caro Baroja plaza 2, 3. Donostia).

1.7. Titulua. Interesatuek espedientean jasota dauden jabetza tituluekin moldatu beharko dira, besterik eskatzeko eskubiderik gabe; tituluak ikusgai daude Lurzoruaren eta Ondarearen Kudeaketako Zerbitzuan.

2. FINKAREN EZAUGARRIEN ETA BALDINTZEN EZAGUTZA. 
Lizitazio honetan parte-hartze hutsak esan nahi du ezen lizitatzaileek besterentzen den finkaren ezaugarriak aurrez eta osorik ezagutzen dituztela, baldintza fisikoei eta juridikoei dagozkienak nahiz geroago aprobetxatzeko dauden aukerei dagozkienak; hortaz, esleipendunak ezingo du alegatu, alde batetik, kontratuaren baliotasunean eragiten duten akatsik edo ezkutuko akatsik dagoenik eta, bestetik, saltzailea den aldetik Gipuzkoako Foru Aldundiak duen erantzukizuna, inolaz ere.  
3. LIZITAZIO TIPOA. KONTRATUAREN PREZIOA.
3.1. Enkanteko lizitazioaren prezioa, EHUN ETA HAMAR MILA BEDERATZIEHUN ETA HOGEITA HAMAIKA EUROKOA DA (110.931 €), zergak kanpo utzita.
Eskaintzek lizitazioaren gutxieneko preziora iritsi edo, bestela, gainditu egin behar dute. Baztertu egingo dira lizitazio prezioa baino zenbateko txikiagokoak diren eskaintza  ekonomikoak.

3.2. Kontratuaren prezioa esleipenetik eratortzen dena izango da, zeinari erantsi beharko zaion eragiketari aplikagarri zaion zerga (BEZa edo ondare-eskualdaketen eta egintza juridiko dokumentatuen gaineko zerga). Prezio osoa eskritura sinatzen den egintzan edo lehenago ordainduko da.
4. PUBLIZITATEA.  
4.1. Enkantearen deialdi hau leku hauetan iragarriko da: Gipuzkoako Lurralde Historikoko Aldizkari Ofizialean, Gipuzkoako Foru Aldundiko kontratatzailearen profilean, eta enkantera ateratzen den higiezina kokatuta dagoen Udaleko iragarki taulan, kasu honetan, Pasaian. Edozein kasutan, egokitzat jotzen den beste lekuren batean ere iragarri ahal izango da.

4.2. Kontratatzailearen profilean enkantearen deialdiari buruzko informazioa emango da, administrazio-klausula zehatzen agiria eta, hala badagokio, dokumentazio osagarria barne.

4.3. Administrazio-klausula zehatzen agiria Lurzorua eta Ondarea Kudeatzeko Zerbitzuaren bulegoetan ere eskuragarri egongo da (Julio Caro Baroja plaza 2, 3. solairua).

5. KONTRATUAREN ARAUBIDE JURIDIKOA.
5.1. Ondasun higiezinen salerosketa kontratuak izaera pribatua du eta ondare legediak arautzen du, hala ezartzen baitu 2017ko azaroaren 8ko 9/2017 Legeak (aurrerantzean, SPKL), 9.2 artikuluan. Lege horren bidez, Europako Parlamentuaren eta Kontseiluaren 2014ko otsailaren 26ko 2014/23/EB eta 2014/24/EB zuzentarauak Espainiako ordenamendu juridikora ekarri dira.

5.2. Prestaketa eta esleipen egintzak hauen bidez arautuko dira: agiri honetan jasotako klausulak, Gipuzkoako Lurralde Historikoko Ondarearen 1996ko uztailaren 9ko 8/1996 Foru Araua eta aplikagarri diren beste edozein xedapen.   
5.3. Kontratua zuzenbide pribatuko arauen bidez arautuko da, ondorioei eta iraungitzeari dagokienez, bereziki, Kode Zibileko IV. liburuko IV. tituluan jasotako salerosketa kontratuari buruzko xedapenen bidez, eta horiek osatu eta garatzen dituzten xedapenen bidez.
5.4. Baldintza-agiri hau interpretatzean sor daitezkeen auziak Gipuzkoako Foru Aldundiko organo eskudunek ebatziko dituzte, kontratistari entzunaldia eman ondoren, eta haien erabakiek eta ebazpenek amaiera emango diote administrazio bideari eta berehala bete beharrekoak izango dira. Administrazio bidea amaitzen duten erabakien eta ebazpenen kontra administrazioarekiko auzi errekurtsoa aurkez daiteke.  Nahi izanez gero, berraztertzeko errekurtsoa aurkez daiteke erabakiak eta ebazpenak hartu dituen foru organoaren aurrean.
5.5. Herri Administrazioen Ondareari buruzko azaroaren 3ko 33/2003 Legearen 110. artikuluaren 3. paragrafoa aplikatuz, jurisdikzio zibilak izango du alderdien artean kontratu horien inguruan sortzen diren eztabaidak ebazteko eskumena. Hala ere, egintza juridiko bereizgarritzat joko dira prestaketarekin eta esleipenarekin lotuta ematen direnak, eta, ondorioz, administrazioarekiko auzien jurisdikzioan aurkaratu ahal izango dira, araudi erregulatzailearen arabera.

II. KAPITUKUA.-  KONTRATAZIOA
6. KONTRATAZIO ORGANOA.
Kontratazio organoa Foru Aldundiko Diputatuen Kontseilua da; dena den, eskumenak eskuordetu ditzake. 

7. PROZEDURA, ESLEITZEKO ERA. ESLEIPEN IRIZPIDEA.  
7.1. Kontratua prozedura irekiaz eta enkante publikoaren bidez esleituko da.

7.2. Proposamenak baloratzeko eta eskaintzarik onena zein den erabakitzeko esleipen irizpide bakarra hartuko da kontuan, zeina preziorik onenaren irizpidea izango den.

Bi proposamen edo gehiagoren zenbatekoa berdina izanez gero, proposamenak aurkezteko epearen barruan lehendabizi aurkeztu duen lizitatzailearen alde egingo da esleipena.
8. LIZITATZAILEAK.
8.1. Lizitazioan parte hartu dezakete, beren kabuz edo ordezkariaren bidez, pertsona natural edo juridikoek, espainiar edo atzerritarrek, baldin eta Kode Zibilaren arabera jarduteko gaitasun osoa badute, eta ez badute SPKL-ko 71. artikuluan ezarritako kontratatzeko inolako debekurik.

8.2. Lizitatzaileek bakarka edo beste batzuekin batera parte har dezakete. Azken kasu horretan, eskatutako baldintza guztiak bete behar dituzte lizitatzaile guztiek, eta ezingo dute administrazioarekin kontratatzeko debekurik eta bateraezintasunik izan.
9. PROPOSAMENAK: DOKUMENTAZIOA ETA ESKAINTZAK.
9.1. Proposamenak isilpekoak izango dira eta, horretarako, izaera hori bermatzeko bitartekoak jarriko dira lizitazioa egin bitartean. Lizitatzaileak proposamena aurkezten duenean, inolako salbuespenik gabe oso-osorik onartzen ditu agiri honetako eta kontratuko beste agirietako klausulak, eta erantzukizunez aitortzen du zuzenak direla aurkeztutako datu guztiak.   

9.2. Lizitatzaile bakoitzak proposamen bakar bat aurkez dezake. Era berean, ezingo du proposamenik aurkeztu taldean beste lizitatzaileekin batera, dagoeneko indibidualki aurkeztu badu, eta ezingo du, ezta ere, lizitatzaile talde bat baino gehiagoren barne egon. Adierazitako arau hauek hausten badira, hark sinatutako proposamen guztiak, besterik gabe, ez dira onartuko.
9.3. Proposamenak bi gutun-azal itxitan aurkeztuko dira. Azalean identifikatu egingo dira, helburu duten lizitazioa adierazita; lizitatzailearen edo hau ordezkatzen duen pertsonaren sinadura eramango dute, lizitatzailearen izen-abizenak edo enpresaren izena adierazita.  Gutun-azal horietan segidan zehaztuko diren agiriak sartuko dira:
9.4. “1 ZENBAKIKO” GUTUN-AZALA: JARDUTEKO GAITASUNA.
9.4.1. “JARDUTEKO GAITASUNA” izenburuko gutun-azalean jarraian adierazten diren agiri hauek sartu behar dira, hauek zerrendatzen dituen aurkibide batekin batera:

a) Jarduteko gaitasuna egiaztatzen duten agiriak:
Jarduteko gaitasuna honela egiaztatutako da:
· Lizitatzailea pertsona fisikoa denean, Nortasun Agiri Nazionala edo horren baliokidea den dokumentua aurkeztuta.
· Pertsona juridikoa bada, Merkataritza Erregistroan inskribatutako eraketa edo aldaketa eskritura aurkeztuta, baldintza hori betetzea merkataritza gaietako legeriaren arabera beharrezkoa denean. Merkataritza Erregistroan inskribatzea nahitaezkoa ez bada, jarduteko gaitasuna egiaztatuko da Erregistro Ofizialean inskribaturiko eraketa edo aldaketa eskritura, estatutuak edo sorrera agiria aurkeztuta, non jasoko diren jarduera arautzen duten araudiak, Erregistro Ofizialean inskribatuta egongo direnak.
· Lizitatzailea ondasun erkidegoa bada, dagokion IFZ eta eraketa-eskritura aurkeztu beharko dira.
· Jabe erkidegoa bada, honakoak aurkeztu beharko dira: IFZ, sortze-agiria, eta Batzar Nagusiaren erabakia, erkidegoaren izenean diharduen pertsonaren ordezkaritza egiaztatzen duen eta errentamendua egiteko bidea ematen duen agiria.  

b)  Atzerriko lizitatzaileak: pertsona fisikoak edo enpresak. 

Jarduteko gaitasuna honela egiaztatutako da:

· Lizitatzailea atzerriko pertsona fisikoa bada, Nortasun Agiri Nazionala edo horren baliokidea den dokumentua aurkeztuta 

· Espainia ez den Europar Batasuneko estatu kideren bateko lizitatzaileen jarduteko gaitasuna egiaztatuko da ezarrita dauden estatuko legediaren arabera dagokien erregistroko inskripzioa aurkeztuta edo, bestela, zinpeko aitorpena edo ziurtagiri bat erregelamenduz ezarritakoaren arabera aurkeztuta, aplikagarriak diren Europar Batasuneko xedapenak kontuan hartuta.
· Gainerako lizitatzaile atzerritarrek jarduteko gaitasuna egiaztatu behar dute, dagokien estatuan Espainiako diplomaziako misio iraunkorraren edo enpresaren helbidea kokatuta dagoen lurralde eremuko kontsuletxeko bulegoaren txostenaren bidez.
· Pertsona fisiko nahiz juridiko atzerritarrek berariazko adierazpen bat aurkeztuko dute, kontratutik zuzenean edo zeharka etor litezkeen gorabehera guztietan Espainiako edozein motatako epaitegi eta auzitegiren mende jarriz beren burua eta, hala badagokio, lizitatzaileari atzerrian egokitu dakiokeen jurisdikzio foruari uko eginez. 

c) Ordezkaritza akreditatzeko dokumentazioa
Beste norbaiten izenean agertu edo eskaintzak sinatzen dituztenek Nortasun Agiriaren edo haren ordezko dokumenturen baten kopia aurkeztu behar dute, eta behar adinako ahalordea dutela egiaztatu. Ordezkatua pertsona juridikoa denean, ahalordea Merkataritza Erregistroan inskribatuta egon behar da. Alabaina, egintza konkretu baterako ahalordea bada, ez da Merkataritza Erregistroan inskribatuta egon beharko, beti ere Merkataritza Erregistroaren Erregelamenduaren 94.1 artikuluan xedatutakoaren arabera. 
d) Berariazko eta ardurapeko adierazpena
II. ERANSKIN modura doan ereduaren arabera, zortzigarren klausulan aipatzen diren kontratatzeko debekuen eraginpean ez dagoela egiaztatzen duen agiria.
e) Helbide elektronikoa
Ahal den guztietan, jakinarazpenetarako helbide elektroniko bat adierazi beharko da.

Dokumentazio guztia behar bezala konpultsatutako kopia batean aurkeztuko da.
9.4.2. Lizitatzaile batzuk batera aurkeztuz gero, haietako bakoitzak aurreko paragrafoan eskatutako agiriak aurkeztu behar ditu eta, gainera, erosketa jabekidetasunean egiteko konpromisoa jasotzen duen idatzia, hau adierazita lizitatzaile guztien izenak eta gorabeherak, jabekidetasunean bakoitzak izango duen partaidetza ehunekoa eta pertsona baten izendapena ordezkari edo bitartekari bezala jarduteko, zeinek prozedurak irauten duen bitartean guztien ordezkaritza osoa izango duen. 

9.5. “2 ZENBAKIKO” GUTUN-AZALA: PROPOSAMEN EKONOMIKOA. 

Gutun-azal horretan proposamen ekonomikoa jasoko da, I. ERANSKINEAN agertzen den ereduari jarraituz idatzia, lizitatzaileak edo haren ordezkariak sinatua, zeinak jasoko baitu salerosketa prezio gisa eskainitako balioa.
Proposamena inolako akats edo ezabapenik gabe aurkeztuko da; hau da, ez du izango kontratazio mahaiaren iritziz eskaintza kontuan hartzeko funtsezkoa dena garbi jakitea eragotz lezakeen ezer. Halakorik izanez gero, proposamena baztertu egingo da. 

Zenbakiz eta letraz adierazitako zenbatekoak ez badira berdinak, letraz adierazitakoa hobetsiko da.
10. EPEA ETA PROPOSAMENAK AURKEZTEA.
10.1. Aipatu diren bi gutun-azalak, agiri honekin batera doan proposamenak aurkezteko III. ERANSKINeko ereduarekin batera, HIRU HILABETEKO epean aurkeztu behar dira, Gipuzkoako Aldizkari Ofizialean argitaratu eta hurrengo egunetik aurrera Mugikortasuneko eta Lurralde Antolaketako Departamentuko Erregistroan (Julio Caro Baroja plaza, 2 zk., 3. solairua).

10.2. Proposamenak eskura edo postaz aurkeztuko dira. Postaz bidaliz gero, posta-bulegoan bidalketa zein egunetan egin den justifikatu beharko da, eta kontratazio-organoari egun berean jakinarazi beharko zaio eskaintza bidali dela telex, telefax, telegrama edo kontratazioamla@gipuzkoa.eus helbide elektronikoan. Bi baldintza horiek betetzen ez badira edo bidalketaren jakinarazpena geroago jasotzen bada, eskaintza ez da onartuko. Nolanahi ere, egun horretatik hamar egun natural igaro eta proposamena jaso ez bada, ez da inola ere onartuko.
10.3. Gutun-azalak itxita eta behar bezala sinatuta aurkeztu behar dira, lizitatzaileen izena edo izenak jarrita eta inskripzio hau: “PASAIAKO DONIBANE KALEKO 31 ZENBAKIKO LEHEN SOLAIRUKO EZKERREKO ETXEBIZITZA BESTERENTZEKO DEITUTAKO ENKANTE PUBLIKOAN PARTE HARTZEKO PROPOSAMENA”

Horrez gain, gutun-azal bakoitzean bere edukia adieraziko da, honela: 

 “1 ZENBAKIKO" GUTUN-AZALA: JARDUTEKO GAITASUNA 

“2 ZENBAKIKO” GUTUN-AZALA: PROPOSAMEN EKONOMIKOA 

11. ENKANTE- MAHAIA.  
11.1 Kontratazio mahaia izango da eskaintzak baloratzeko organo tekniko eskumenduna, eta jardungo da  SPKLren 326. artikuluan aurreikusitakoaren arabera eta, gainera, mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22.  artikuluetan jasotakoari jarraikiz.

11.2. Paragrafo honetan aurreikusitako osaera izango du, eta enkantearen deialdiaren iragarkiarekin batera argitaratuko da, edo, hala badagokio, enkantea eratu aurretik.
Lehendakaria:

- Lurzoruaren eta Ondarearen Kudeaketako zerbitzuburua, Amaia Miner Canflanca andrea.

Batzordekideak:

- 1. bokala: Mugikortasuneko eta Lurralde Antolaketako Departamentuko idazkari teknikoa, Maria Teresa Iribarren Goicoechandia andrea, aholkularitza juridikoko funtzioak dituena.

- 2. bokala: ondare Ataleko burua, Gemma Udakiola Aguirre andrea.

- 3. bokala: Ogasun eta Finantza Saileko Kontuhartzailetza eta Auditoretzako zerbitzuburua, Itziar Aristondo Fernandez. 
Idazkaria:

- Mugikortasuneko eta Lurralde Antolaketako Departamentuko Idazkaritza Teknikoko Administrazio Orokorreko teknikaria, Unai Errea Berges.
11.3. Kontratazio mahaiko kideen kasuan, kargu hutsen, gaixotasunen edo arrazoi justifikaturen  batengatiko absentziaren kasuan ondoko ordezkapen araubideari segituko zaio:

· Mahaiburutza: mahaikideak ordezkatuko dute, klausula-orri hauen aurreko atalean adierazitako hurrenkeran.
· Mahaikideak: mahaikideak, oro har, titularrak atxikita dauden zerbitzu edo kudeaketa- unitateei atxikitako funtzionarioek ordezkatuko dituzte edo, bestela, mahaikideak berak  mendeko diren zuzendaritzako beste zerbitzu batzuei atxikitakoek, eta mahaiburu kargua  duenak izendatuko ditu.
· Kontu-hartzailetza eta Auditoretza Zerbitzuari atxikitako kidearen kasuan, zerbitzu horretako funtzionario batek ordezkatuko du.

· Idazkaritza:Mugikortasuneko eta Lurralde Antolaketako Departamentuko Idazkaritza Teknikoari atxikitako funtzionario batek beteko du ordezkapena, eta mahaiburuak izendatuko du.
12. GUTUN AZALAK IREKITZEA ETA PROPOSAMENEN AZTERKETA.

· “BAT zenbakiko” gutun-azalaren irekitzea eta azterketa.
12.1. Proposamenak aurkezteko epea amaituta, enkanteko mahaiak ireki eta kalifikatuko du lizitatzaileek "BAT zenbakiko” izeneko gutun-azalean garaiz eta behar bezala aurkeztutako dokumentazioa. Aurkeztutako dokumentazioan zuzendu daitezkeen akatsak edo omisioak ikusten baditu, pertsona edo enpresa interesdunei jakinaraziko die, eta gehienez ere hiru egun naturaleko epea emango die zuzentzeko.

12.2. Era berean, Enkanteko Mahaiak lizitatzaileari eska diezaioke hark aurkeztutako ziurtagiriei edo dokumentuei buruzko argibideak emateko edo beste agiri osagarriren batzuk aurkezteko, eta gehienez bost egun naturaleko epean bete beharko du eskatutakoa. Une horretan, mahaiak ezingo du aintzat hartu lehenago aurkeztu beharrekoa zen dokumenturik, hau da, eskaintzak onartzeko epean edo akats zein hutsegiteak zuzentzeko edo osatzeko epean aurkeztu beharrekoa zen dokumenturik.
12.3. Mahaiak, aurkeztutako dokumentazioa kalifikatu ondoren, eta, hala badagokio, akatsak eta hutsak zuzendu ondoren, ezarritako irizpideetara zein lizitatzaile egokitzen diren erabakiko du, eta berariaz adieraziko du zeintzuk diren lizitazioan onartutako eskaintzak eta baztertutakoak eta, halaber, horiek baztertzearen arrazoiak.
· “BI zenbakiko” gutun-azalaren irekitzea eta azterketa.

12.4. Enkante-Mahaiak, garaiz adieraziko den leku, egun eta orduan, proposamen ekonomikoa jasotzen duen “BI zenbakiko” gutun-azala irekiko du, ekitaldi publikoan.

Ekitaldi hori hasteko, mahaiak berariazko adierazpena egingo du proposamenen  kalifikazioari buruz, lizitaziorako onartuak eta lizitaziotik kanpo utziak identifikatuz eta horretarako arrazoiak emanez, eta jarraian, enkante-mahaiak onartutako lizitatzaileen “BI ZENBAKIKO” gutun-azalak irekiko ditu eta eskaintza ekonomikoak irakurriko ditu.
12.5. Proposamenen bat ez badator bat aztertutako eta onartutako dokumentazioarekin, lizitazioaren gutxieneko prezioa baino txikiagoa bada, ezarritako eredua nabarmen aldatu badu edo proposamenaren zenbatekoan akats adierazgarria egin badu, edo lizitatzaileak onartzen badu hori bideraezin bihurtzen duen akats edo hutsen bat dagoela, Mahaiak baztertu egingo du, arrazoitutako ebazpen baten bidez. Aldiz, ereduko hitz batzuk aldatzea edo kentzea, baldin eta ez badute ereduaren zentzua aldatzen, ez da nahiko arrazoi izango proposamena baztertzeko.
13. ENKANTEAREN ESLEIPENA.
13.1. Enkantearen Mahaiak aurkeztutako eskaintzak ebaluatuko ditu, eta, aktarekin batera, dagokion balorazioa eta esleipen-proposamena bidaliko dizkio kontratazio-organoari. Proposamen horretan, eskaintzak beheranzko ordenan ordenatuko dira, baldintza-agiri honen 7.2. klausulan ezarritako irizpidearen arabera.

13.2. Enkantea esleitzeko proposamenak ez du inolako eskubiderik sortzen proposatutako lizitatzailearen alde, eta ez ditu eskuratuko Administrazioaren aurrean, kontratua formalizatu arte.

13.3. Kontratazio organoak, eskaintzarik onena aurkeztu duen pertsona edo enpresari errekerimendua egingo dio, errekerimendua jasotzen duen egunaren biharamunetik hasita hamar egun balioduneko epean honakoa aurkez dezan:

a) Zerga betebeharrak eta Gizarte Segurantzarekikoak beteta dituela frogatzen duen dokumentazioa.
Baldin eta Administrazioari bidezko baimena eman badio, II. eranskinean jasotako adierazpenaren arabera, dokumentazio hori aurkeztu beharrik ez du izango.  
b) Jarduera Ekonomikoen gaineko Zergari lotuak dauden enpresek eta pertsona fisikoek zerga horretan izena emanda daudela eta ordainketan egunean daudela egiaztatzen duen agiria aurkeztu beharko dute, hau da, ordaindutako azken ordainagiria. Eta horrekin batera, zerga horren matrikulan baja eman ez izanaren ardurapeko adierazpena. 

c) Esleipen zenbatekoaren % 5aren bermea eratu izanari buruzko egiaztagiria, BEZaren edo pareko zergaren zenbatekoa kenduta.
Behin betiko bermea –pertsona edo enpresa esleipendunak agiri honetan jasotako betebeharrak betetzea ziurtatzen du– SPKL-ko 108. artikuluan ezarritako edozein modutan era daiteke, Sektore Publikoko Kontratuen Legeko Erregelamenduak 55. artikuluan eta hurrengoetan ezarritako baldintzekin.

Bermea esku-diruz jarri beharrekoa denean, bermea eratzeko ES71 2095 0611 09 1062462774 banku-kontuan sartuko da zenbatekoa, eta diru-sarrera hori egin izana egiaztatzen duen ordainagiria erantsi beharko da orduan.  
d) Aurkeztu behar du kontratuaren lizitazioaren publizitate gastuak, Gipuzkoako Aldizkari Ofizialekoak, ordaindu izanaren ordainagiria (gehienez, 500 euro). 

13.4. Aurreko atalean adierazitako dokumentazioa aipatutako epearen barruan eta modu egokian aurkezten ez bada, ulertuko da pertsona edo enpresa lizitatzaileak eskaintza erretiratu egin duela eta, horrenbestez, lizitazioko oinarrizko aurrekontuaren % 3 eskatuko zaio, zergak kanpo, zehapen kontzeptuan.

Adierazitako kasu horretan, dokumentazio berdina eskatuko zaio eskaintzen sailkapeneko hurrenkeran jarraian dagoen pertsona edo enpresa lizitatzaileari.

13.5. Eskaeran adierazitako dokumentazioa jaso eta hurrengo bost lanegunen barruan esleitu beharko du kontratua kontratazio organoak. Ezingo da utzi esleitu gabe lizitazio bat, baldin eta baldintza agirian ageri diren irizpideen arabera onargarria den eskaintza edo proposamenen bat badago.

13.6. Kontratua esleitu eta helegiteak aurkezteko epeak errekurtsorik aurkeztu gabe igarotzen badira, proposamenekin batera aurkeztutako dokumentazioa aurkezleen esku geldituko da. Kontratua esleitzen denetik urtebeteko epea pasatu denean lizitatzaileek beren dokumentazioa jaso ez badute, Administrazioak dokumentazioa suntsitzeari buruzko erabakia hartuko du.
III. KAPITULUA.- FORMALIZAZIOA
14. salerosketa eskritura publikoa, eta prezioaren ordainketa.
14.1. Salerosketaren eskritura publikoa notarioaren aurrean egiletsiko da, adjudikaziodunak zehazten duen unean, adjudikazioa jakinarazi eta hurrengo HIRU HILABETEKO epean. Notarioa txandaka izendatuko du Notarioen Elkargo Ofizialak, Gipuzkoako Foru Aldundiak eskatuta.

Formalizatzen den eskriturari agiri honen ale bat erantsiko zaio eranskin gisa. Pertsona edo enpresa esleipendunak sinatuko du, eta, horrekin batera, jasota geratuko da eskrituraren berri izan duela eta ados dagoela; ondorio guztietarako, kontratuaren zatitzat hartuko da.
14.2.  Eskritura sinatzerakoan edo hori egin aurretik, eskainitako prezioa ordainduko du erosleak, eta bere kontura izango dira tasa eta zerga guztiak, notario gastuak eta Jabetza Erregistroko inskripzioa, eta baita ondasuna eskualdatzeko prozedurak sortzen dituen beste edozein gastu ere.
14.3. Halaber, eskualdaketa zergapetzen duten zergen bulego likidatzaileetan aurkeztu behar du eskritura, eta zerga horiek berak ordainduko ditu, Hiri Lurren Balio Gehikuntzaren gaineko Zerga izan ezik, halakorik balego. 

14.4. Esleipendunari egotz dakizkiokeen arrazoiengatik kontratua adierazitako epean sinatu ezin denean, Administrazioak erabaki dezake kontratua bertan behera uztea; horretarako, beharrezkoa da interesatuari entzunaldia ematea, eta, esleipenduna erabakiaren aurka agertzen bada, Gipuzkoako Lurralde Historikoko Lege Aholkularitzako Batzordearen txostena beharko da. Horrela gertatuko balitz, izandako kalte-galeren kalte-ordaina ordainduko litzateke.

14.5. Kontratua ez sinatzeko arrazoiak Administrazioari egoztekoak badira, kalte-ordaina emango zaio kontratistari atzerapenak eragin diezazkiokeen kalte-galerengatik. 

15. BERMEA ITZULTZEA.
Bermea itzuli egingo da, pertsona edo enpresa esleipendunak agiri honetako betebeharrak bete dituela egiaztatu ondoren. 
Donostia, 2021ko martxoaren a
San Sebastián, de marzo de 2021

IDAZKARI TEKNIKOA / LA SECRETARIA TÉCNICA,
Sin.: / Fdo.: María Teresa Iribarren Goicoechandía

I. ERANSKINA.- PROPOSAMEN EKONOMIKOAREN EREDUA
…………………. andreak/jaunak (NAN ………………….; helbidea ……………………; posta-kodea ………..; telefonoa ……………………….; faxa …………………..; eta helbide elektronikoa ……………………), bere izenean edo enpresa honen ordezkaritzan: ………………………………………………. (IFZ ……………………….; egoitza soziala ………………………; posta-kodea …….; telefonoa ……………; faxa ……………..; eta helbide elektronikoa ………………………)

ADIERAZTEN DU:
1.- Ezagutzen du Gipuzkoako Aldizkari Ofizialean argitaratutako lizitazio iragarkia, Pasaiako Donibane kaleko 31 zenbakiko lehen solairuko ezkerreko etxebizitza enkante publikoan besterentzeko lizitazioari dagokiona.

2.- Ezagutzen ditu lizitazio mota eta baldintza administratibo berezien agiria; agiria onartu eta bete egingo du, salbuespenik gabe.

3.- Enkantean parte hartzeko baldintza guztiak betetzen ditu. 

4.- Ezagutzen du eta onartzen du aurkezten duen proposamen ekonomikoari dagokion higiezinaren egoera juridikoa eta erregistrokoa, eta baita egoera fisikoa eta urbanistikoa ere.

5.- Proposamen ekonomiko hau aurkezten du aipatutako finkarentzat, BEZik edo ondare-eskualdaketen eta egintza juridiko dokumentatuen gaineko zergarik gabe.  

	LETRAZ
	ZENBAKIZ

	
	


Eta hala jasota gera dadin, honakoa sinatzen dut …………………n, 2021ko…… (a)ren…. (a)n
Sin.:____________________
II. ERANSKINA.- ERANTZUKIZUNPEKO ADIERAZPENAREN EREDUA
…………………. andreak/jaunak (NAN ………………….; helbidea ……………………; posta-kodea ………..; telefonoa ……………………….; faxa …………………..; eta helbide elektronikoa ……………………), bere izenean edo enpresa honen ordezkaritzan: ………………………………………………. (IFZ ……………………….; egoitza soziala ………………………; posta-kodea …….; telefonoa ……………; faxa ……………..; eta helbide elektronikoa ………………………)

ADIERAZTEN DU:
1.- Bai bera eta, ordezkari bada, baita ordezkatzen duen enpresa ere, gai dira Administrazio Publikoarekin kontratuak egiteko; izan ere, jarduteko gaitasun osoa izanik, ez daude 2017ko azaroaren 8ko 9/2017 Legeak, Sektore Publikoko Kontratuei buruzkoak, 71. artikuluan kontratatzeko debeku gisa aurreikusitako egoeretakoren batean, bertan jasotzen diren zehaztapen eta baldintzen arabera.
2.- Bai berak eta, ordezkari bada, baita ordezkatzen duen enpresak ere, indarrean dagoen araudiari jarraikiz bete behar diren zerga obligazio guztiak eta Gizarte Segurantzarekiko obligazio guztiak betetzen ditu.
3.- Bera edo ordezkatzen duen enpresa esleipendun gertatuz gero:

	
	BAI 
	BERARIAZ BAIMENA EMATEN DU Administrazio Publiko kontratatzaileari lagatzeko  pertsonak edo ordezkatutako enpresak Gipuzkoako Foru Aldundiarekiko zerga obligazio guztiak eta Gizarte Segurantzarekiko obligazio guztiak betetzen dituela egiaztatzen duen informazioa.

	
	EZ
	


4.- Atzerriko pertsona fisikoa edo enpresa den kasurako:

	
	BAI 
	Espainiako edozein motatako epaitegi eta auzitegiren mende jartzen da eta, hala badagokio, lizitatzaileari atzerrian egokitu dakiokeen jurisdikzio foruari uko eginez. 



	
	EZ
	


5.-  Konpromisoa hartzen du Gipuzkoako Foru Administrazioaren KONTRATAZIO PUBLIKOARI APLIKATU BEHARREKO JOKABIDE KODEA ETA ZUZENTASUN INSTITUZIONALEKO ESPARRUA hasieratik bukaerara betetzeko: kode hori Diputatuen kontseiluak onartu zuen 2017ko irailaren 5eko bileran, eta lizitatzaileen eskura dago jarraian adierazten den helbide elektronikoan:
http://www.gipuzkoa.eus/documents/20933/923643/Kontratazio_kodea-es.pdf
Eta hala jasota gera dadin, honakoa sinatzen dut …………………n, 2021ko…… (a)ren…. (a)n
Sin.:____________________

III. ERANSKINA.- ESKAINTZA ERREGISTROAN AURKEZTEKO EREDUA 

…………………. andreak/jaunak (NAN ………………….; helbidea ……………………; posta-kodea ………..; telefonoa ……………………….; faxa …………………..; eta helbide elektronikoa ……………………), bere izenean edo enpresa honen ordezkaritzan: ………………………………………………. (IFZ ……………………….; egoitza soziala ………………………; posta-kodea …….; telefonoa ……………; faxa ……………..; eta helbide elektronikoa ………………………)

ADIERAZTEN DU:

Gaurko egunean …ak (*) direnean, bi gutun-azal entregatzen dituela HIGIEZIN HAU BESTERENTZEKO ENKANTE PUBLIKOAREN PROZEDURAN PARTE HARTZEKO: PASAIAKO DONIBANE KALEKO 31 ZENBAKIKO LEHEN SOLAIRUKO EZKERREKO ETXEBIZITZA.
Ordua. ……... *
Donostia, 2021ko ……….….… ren .…. (a)

Sin.:____________________
 [Aurkezlearen sinadura]

(*) Erregistroko arduradunak bete behar du.

GIPUZKOAKO FORU ALDUNDIA

MUGIKORTASUNEKO ETA LURRALDE ANTOLAKETAKO DEPARTAMENTUA

